జీవ శాస్త్రము
జీవుల అధ్యయనము జీవ శాస్త్రము (ఆంగ్లం biology). జీవుల ఉద్భావన, లక్షణాలు, వర్గీకరణ, జీవకోటిలో జాతులు, పర్యావరణ చట్రంలో వాటి మనుగడ, ఇలా ఎన్నో కోణాల నుండి జీవశాస్త్రాన్ని అధ్యయనం చెయ్యవచ్చు. కనుక జీవ శాస్త్రము యొక్క పరిధి చాలా విస్త్రుతమైనది. వృక్షశాస్త్రం, జంతుశాస్త్రం, వైద్యశాస్త్రం మొదలైన వర్గాలు చాలరోజులబట్టీ వున్నవే. ఈ రోజులలో ఈ వర్గీకరణ కూడ బాగా వ్యాప్తి చెందింది. జీవి లక్షణాలని అణు (atomic), పరమాణు (molecular) ప్రమాణాలలో అధ్యయనం చేస్తే దానిని అణుజీవశాస్త్రం (మాలిక్యులార్ బయాలజీ) అనీ, జీవరసాయనశాస్త్రం (బయోకెమిస్ట్రీ) అనీ, జీవసాంకేతిక శాస్త్రం (బయోటెక్నాలజీ) అనీ, అణుజన్యుశాస్త్రం (మాలిక్యులార్ జెనెటిక్స్) అనీ అంటున్నారు. జీవి లక్షణాలని జీవకణం స్థాయిలో చదివితే దానిని కణజీవశాస్త్రం (సెల్ బయాలజీ) అనీ, అంగము (organ) స్థాయిలో పరిశీలిస్తే దానిని శరీర నిర్మాణ శాస్త్రము (అనాటమీ) అనీ, జన్యువు నిర్మాణాన్ని, అనువంశికతను జన్యుశాస్త్రం (Genetics), ఇలా రకరకాల కోణాలలో జీవశాస్త్రాన్ని అధ్యయనం చెయ్యవచ్చు.
పరిశోధన
పరిశోధన (Research) అనేది నూతన వాస్తవాలను నిరూపించడానికి, నూతన లేదా ఇప్పటికే ఉన్న సమస్యలను పరిష్కరించడానికి, నూతన ఆలోచనలను నిర్ధారించడానికి లేదా నూతన సిద్ధాంతాలను అభివృద్ధి చేయడానికి, సాధారణంగా ఒక శాస్త్రీయ పద్ధతిని ఉపయోగించి స్పష్టమైన మనస్సుతో విజ్ఞానం కోసం శోధన వలె లేదా ఏదైనా క్రమ పద్ధతిలోని విశ్లేషణ వలె పేర్కొనవచ్చు. ప్రాథమిక పరిశోధన యొక్క ప్రధాన ప్రయోజనం (అనువర్తిత పరిశోధనతో పోల్చినప్పుడు) మన ప్రపంచం మరియు విశ్వం యొక్క పలు విస్తృత శాస్త్రీయ అంశాలల్లో మానవ పరిజ్ఞానాన్ని పెంపొందించడానికి పద్ధతులు మరియు వ్యవస్థలను ఆవిష్కరించడం, అనువదించడం మరియు అభివృద్ధి చేయడం కోసం చెప్పవచ్చు.